HMPRO ไตรมาส 2 กำไรหด 38% เหตุรายได้วูบ เซ่นพิษโควิด-19
HMPRO ไตรมาส 2 กำไรหด 38% เหลือ 942.68 ลบ. จากปีก่อน 1.53 พันลบ. เหตุรายได้วูบ เซ่นพิษโควิด-19 ส่วน 6 เดือนแรกกำไร 2.21 พันลบ. ลด 25% จากปีก่อน 2.95 พันลบ.
HMPRO ไตรมาส 2 กำไรหด 38% เหลือ 942.68 ลบ. จากปีก่อน 1.53 พันลบ. เหตุรายได้วูบ เซ่นพิษโควิด-19 ส่วน 6 เดือนแรกกำไร 2.21 พันลบ. ลด 25% จากปีก่อน 2.95 พันลบ.
29 ก.ค. 2563

บริษัท โฮม โปรดักส์ เซ็นเตอร์ จำกัด (มหาชน) หรือ HMPRO รายงานผลการดำเนินงานไตรมาส 2/63 (รวมบริษัทย่อย) สิ้นสุดวันที่ 30 มิ.ย.63 ดังนี้

ทั้งนี้ผลการดำเนินงานในไตรมาสดังกล่าวมีกำไรลดลง เนื่องจากมีรายได้รวมจำนวน 14,389.88 ล้านบาท ลดลง 3,175.53 ล้านบาท หรือ 18.08% ซึ่งประกอบไปด้วย รายได้จากสัญญาที่ทำกับลูกค้า ซึ่งเป็นรายได้ที่ประกอบไปด้วยรายได้จากการขายสินค้า และรายได้จากการให้บริการลูกค้า (Home Service) รวมจำนวน 13,824.17 ล้านบาท ลดลง 2,721.14 ล้านบาท หรือ 16.45% สาเหตุหลักมาจากการปิดสาขาชั่วคราวในประเทศไทยและมาเลเซีย
รวมทั้งรายได้ค่าเช่า จำนวน 212.73 ล้านบาท ลดลง 296.06 ล้านบาท หรือ 58.19% เป็นผลมาจากการปิดร้านค้าเช่าที่อยู่ในพื้นที่สาขาของโฮมโปรและศูนย์การค้ามาร์เก็ตวิลเลจ โดยบริษัทฯ ได้ลดค่าเช่าให้แก่ผู้เช่าในช่วงเวลาดังกล่าว และ รายได้อื่น จำนวน 352.99 ล้านบาท ลดลง 158.33 ล้านบาท หรือ 30.96% โดยเป็นผลมาจากการลดลงของการจัดกิจกรรมส่งเสริมการขายร่วมกับคู่ค้าในสาขา รวมถึงรายได้ดอกเบี้ยที่ลดลง